CELEX: 32008D0478
Language: sl
Date: 2008-06-17 00:00:00
Title: 2008/478/ES: Odločba Komisije z dne 17. junija 2008 o spremembi Odločbe 1999/217/ES o registru aromatičnih snovi, ki se uporabljajo v živilih ali na njih (notificirano pod dokumentarno številko C(2008) 2336) (Besedilo velja za EGP)

24.6.2008   
            
            
               SL
            
            
               Uradni list Evropske unije
            
            
               L 163/42
            
         
      ODLOČBA KOMISIJE
   
   z dne 17. junija 2008
   o spremembi Odločbe 1999/217/ES o registru aromatičnih snovi, ki se uporabljajo v živilih ali na njih
   (notificirano pod dokumentarno številko C(2008) 2336)
   (Besedilo velja za EGP)
   (2008/478/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 2232/96 Evropskega parlamenta in Sveta z dne 28. oktobra 1996 o določitvi postopka Skupnosti za aromatične snovi, uporabljene ali namenjene za uporabo v ali na živilih (1), in zlasti člena 4(3) Uredbe,
   ob upoštevanju naslednjega:
   
               (1)
            
            
               Uredba (ES) št. 2232/96 določa postopek za oblikovanje pravil v zvezi z aromatičnimi snovmi, uporabljenimi v živilih ali namenjenimi za uporabo v živilih. Navedena uredba določa, da se register aromatičnih snovi („register“) sprejme potem, ko države članice uradno sporočijo seznam aromatičnih snovi, ki se lahko uporabljajo v ali na živilih v prometu na njihovem ozemlju, in ko Komisija navedeno sporočilo podrobno pregleda. Navedeni register je bil sprejet z Odločbo Komisije 1999/217/ES (2).
            
         
               (2)
            
            
               Poleg tega Uredba (ES) št. 2232/96 določa program ovrednotenja aromatičnih snovi, da se preveri, ali izpolnjujejo splošna merila za uporabo aromatičnih snovi iz Priloge k navedeni uredbi.
            
         
               (3)
            
            
               Evropska agencija za varnost hrane je v svojem mnenju z dne 29. novembra 2007 o alifatskih in aromatskih ogljikovodikih navedla, da so poskusi na živalih in vivo s snovjo 2-metilbuta-1,3-dien (registrirana pod številko FL 01.049) pokazali rakotvorni učinek na poskusnih živalih in možno rakotvornost. V skladu s tem njegova uporaba kot aromatične snovi ni sprejemljiva, ker ne izpolnjuje splošnih meril za uporabo aromatičnih snovi, navedenih v Prilogi k Uredbi (ES) št. 2232/96. Posledično je treba snov črtati iz registra.
            
         
               (4)
            
            
               Odločbo 1999/217/ES je treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   V delu A Priloge k Odločbi 1999/217/ES se črta vrstica v razpredelnici za snov s številko FL 01.049 (2-metilbuta-1,3-dien).
   Člen 2
   Ta odločba je naslovljena na države članice.
   
      V Bruslju, 17. junija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 299, 23.11.1996, str. 1. Uredba, kakor je bila spremenjena z Uredbo (ES) št. 1882/2003 (UL L 284, 31.10.2003, str. 1).
   
      (2)  UL L 84, 27.3.1999, str. 1. Odločba, kakor je bila nazadnje spremenjena z Odločbo 2006/252/ES (UL L 91, 29.3.2006, str. 48).